**ÁLTALÁNOS SZERZŐDÉSI FELTÉTELEK**

**az online rádiós médiatartalom aggregátor szolgáltatást üzemeltető MultiAppsFactory Kft. jelen Általános Szerződési Feltételekben (a továbbiakban: ÁSZF) tájékoztatja a látogatóit, illetve az Alap Szolgáltatás(ok) és a Prémium Szolgáltatás(ok) Felhasználóit jogaikról és kötelezettségeikről**

1. **ÁLTALÁNOS RENDELKEZÉSEK**

**A MultiAppsFactory Kft.** (székhely: 1024 Budapest, Margit körút 57. 2. em. 5.; adószám: 26278823-2-41, cégjegyzékszám: 01-09-357239, a továbbiakban: **Szolgáltató,** MyOnlineRadio, Mi) <https://myonlineradio.hu> domain név alatt elérhető weboldalon (a továbbiakban: Weboldal), valamit iOS és Android mobil applikációiban (a továbbiakban: Mobil Applikáció; Weboldal és Mobil Applikáció együttesen a továbbiakban: Online Platform) rádiós médiatartalom-szolgáltatók nyilvánosan elérhető online streaming szolgáltatására mutató, beágyazott hiperlinkjek megjelenítésével (embedded hyperlink) egy helyen hozzáférést biztosít a látogatók számára a saját döntése alapján kialakított hiperlinktár kínálatában szereplő online rádiós médiatartalom-szolgáltatásokhoz (a továbbiakban: **Rádiós Médiatartalom Aggregátor Szolgáltatás**).

A Szolgáltató a Rádiós Médiatartalom Aggregátor Szolgáltatása során a látogatók számára díjfizetési kötelezettség nélkül az alábbi alapszolgáltatásokat nyújtja **(a továbbiakban: Alapszolgáltatások)**:

* a regisztrációval nem rendelkező látogatók számára a Rádiós Médiatartalom Aggregátor Szolgáltatás kínálatában szereplő Online Rádiók Online Rádiós Médiatartalmához történő szabad hozzáférés a Weboldalon, a Weboldal cookie-k alkalmazásával biztosított alapvető funkcióinak használatával **(a továbbiakban: Alap Webes Szolgálatás);**
* a regisztrált látogatók számára Rádiós Médiatartalom Aggregátor Szolgáltatás kínálatában szereplő Online Rádiók Online Rádiós Médiatartalmához történő szabad hozzáférés a Weboldalon, a Weboldal adatbázisában tárolt információk alkalmazásával biztosított alapvető funkcióinak használatával (a továbbiakban: **Regisztrált Webes Szolgáltatás);**
* a regisztrációval nem rendelkező látogatók számára Rádiós Médiatartalom Aggregátor Szolgáltatás kínálatában szereplő Online Rádiók Online Rádiós Médiatartalmához történő szabad hozzáférés a Mobil Applikációban **(a továbbiakban: Alap Mobil Szolgáltatás).**

A Szolgáltató a Rádiós Médiatartalom Aggregátor Szolgáltatása során díjfizetési kötelezettség ellenében az előfizetéssel rendelkező felhasználók (a továbbiakban: Felhasználók) számára az alábbi digitális prémium szolgáltatásokat (a továbbiakban: **Prémium Szolgáltatások**) nyújtja:

* a Rádiós Médiatartalom Aggregátor Szolgáltatás kínálatában szereplő Online Rádiók Online Rádiós Médiatartalmához történő hozzáférés a Weboldalon, a Weboldal adatbázisában tárolt információk alkalmazásával biztosított prémium funkcióinak használatával (a továbbiakban: **Prémium Webes Szolgáltatás);**
* a Rádiós Médiatartalom Aggregátor Szolgáltatás kínálatában szereplő Online Rádiók Online Rádiós Médiatartalmához történő hozzáférés a Mobil Applikációban (a továbbiakban: **Prémium Mobil Szolgáltatás).**

A Prémium Szolgáltatás megrendelésével a jelen ÁSZF-ben leírt feltételek szerint digitális szolgáltatás nyújtására irányuló szerződés (a továbbiakban: Szerződés) jön létre a Szolgáltató és a megrendelést elküldő magánszemély vagy vállalkozás (a továbbiakban: Felhasználó, Te, Ti) között.

1. **MIT TARTALMAZNAK AZ ÁLTALÁNOS SZERZŐDÉSI FELTÉTELEK?**

A jelen Általános Szerződési Feltételek (a továbbiakban: ÁSZF) meghatározzák a Felhasználó és a Szolgáltató között létrejövő szerződés (a továbbiakban: Szerződés) tartalmát, úgy mint

* a Szolgáltató legfontosabb adatait, elérhetőségét,
* az Alap Szolgáltatás(ok) és a Prémium Szolgáltatás(ok) leírását, alapvető feltételeit,
* Téged, mint Felhasználót és a MyOnlineRadio-t, mint Szolgáltatót megillető jogokat és kötelezettségeket,
* a Prémium Szolgáltatások igénybevételével kapcsolatos információkat (felhasználói fiók létrehozása, megrendelés menete, a szerződéskötés formája és folyamata, adatbeviteli hibák javítása, ajánlati kötöttség, visszaigazolás stb.),
* a teljesítési határidőkre vonatkozó előírásokat,
* a felelősségi szabályokat,
* a fizetési feltételeket,
* az elállási jogról szóló tájékoztatást és a gyakorlásával kapcsolatos feltételeket,
* a jótállásról, kellékszavatosságról és termékszavatosságról szóló tájékoztatást,
* a Téged megillető jogorvoslati jogokat és azok érvényesítésének feltételeit.

1. **FOGALMAK**

***Prémium Szolgáltatás(ok):*** a Szolgáltató Rádiós Médiatartalom Aggregátor Szolgáltatásánakaz előfizetéssel rendelkező felhasználók (a továbbiakban: Felhasználók) számára, díjfizetési kötelezettség ellenében kínált, prémium felhasználói élményt biztosító verziója, amely a Felhasználók számára a nyilvánosan elérhető Online Rádiós Médiatartalmak meghatározott módon történő felhasználását és kiegészítő technikai funkciók igénybevételét teszi lehetővé; a Prémium Webes Szolgáltatás és a Prémium Mobil Szolgáltatás együttesen. A Prémium Partner Szolgáltatás azon része, melynek tekintetében az Online Rádiós Médiatartalom egyszerű továbbítása megvalósul, a DSA értelmében közvetítő szolgáltatásnak minősül.

***Digitális szolgáltatás:***

a)olyan szolgáltatás, amely lehetővé teszi a Fogyasztó számára, hogy digitális adatokat hozzon létre, kezeljen, tároljon, vagy azokhoz hozzáférjen; vagy

b)olyan szolgáltatás, amely lehetővé teszi a Fogyasztó és a Szolgáltatás más igénybe vevői által feltöltött vagy létrehozott digitális adatok megosztását, illetve az azokkal való egyéb interakciót.

***Digitális tartalom:*** digitális formában előállított vagy szolgáltatott adat;

***Digitális Tartalom Szolgáltatás:*** digitális formában előállított adat digitális hozzáférésének biztosítása a Felhasználók számára a felhasználói fiókjukban;

***Alapszolgáltatások:*** a Szolgáltató által a Rádiós Médiatartalom Aggregátor Szolgáltatása során a látogatók számára díjfizetési kötelezettség nélkül nyújtott szolgáltatások;

***Szolgáltató:*** a <https://myonlineradio.hu> Weboldalon Szolgáltatást nyújtó MultiAppsFactory Kft.;

***Felhasználó:*** a Szolgáltató jelen ÁSZF szerinti Prémium Szolgáltatását igénybe vevő személy, aki lehet Fogyasztónak minősülő magánszemély, valamint a Fogyasztónak nem minősülő jogi személy vagy jogi személyiséggel nem rendelkező vállalkozás;

***Fogyasztó:*** a Polgári Törvénykönyvben meghatározottak szerint fogyasztónak minősülő természetes személy (a szakmája, önálló foglalkozása vagy üzleti tevékenysége körén kívül eljáró természetes személy), aki árut vesz, rendel, kap, használ, igénybe vesz vagy az áruval kapcsolatos kereskedelmi kommunikáció, ajánlat címzettje;

***Vállalkozás:*** a Polgári Törvénykönyv 8:1. § 4. pont szerint a szakmája, önálló foglalkozása vagy üzleti tevékenysége körében eljáró személy;

***Felek:*** a Szolgáltató és a Felhasználó együttesen;

***Fogyasztói szerződés:*** olyan szerződés, amelynek egyik alanya Fogyasztónak minősül;

**Szerződés:** a Szolgáltató és a Felek között létrejött Prémium Szolgáltatás nyújtására irányuló szerződés;

***Távollevők között létrejövő szerződés:*** olyan fogyasztói szerződés, amelyet a szerződés szerinti termék vagy szolgáltatás nyújtására szervezett távértékesítési rendszer keretében a felek egyidejű fizikai jelenléte nélkül úgy kötnek meg, hogy a szerződés megkötése érdekében a szerződő felek kizárólag távollevők közötti kommunikációt lehetővé tevő eszközt alkalmaznak.

***Weboldal:*** a Szolgáltató által üzemeltetett, <https://myonlineradio.hu> domain név alatt elérhető elektronikus felület,

***Mobil Applikáció:*** Google Play alkalmazás-áruházban elérhető Android és az App Store alkalmazás-áruházban elérhető MyOnlineRadio mobiltelefonos applikáció, amelyen a Szerződés megkötésre kerül és az Alapszolgáltatás és a Prémium Szolgáltatás igénybe vehető.

***Online Platform:*** a Weboldal és a Mobil Applikáció együttesen, amelyen a Szerződés megkötésre kerül és az Alapszolgáltatás, illetve a Prémium Szolgátatás igénybe vehető.

***Díj/Ár:*** a Szolgáltatásért fizetendő ellenszolgáltatás.

***Próbaidőszak:*** a Weboldalon 6 (hat), a Mobil Applikációban 7 (hét) napos időszak, amely alatt az előfizetéssel még nem rendelkező Felhasználó díjfizetés nélkül veheti igénybe a Prémium Szolgáltatást. A Próbaidőszakot egy Felhasználó kizárólag egy alkalommal veheti igénybe, az nem szakítható meg, a Próbaidőszak a kezdőnaptól (a Szolgáltatás első alkalommal történő igénybevételétől) számított 6. (hatodik), illetve 7. (hetedik) naptári napig tart.

***Jótállás:*** a Polgári Törvénykönyv szerinti, a Szerződés teljesítéséért vállalt jótállás, amelyet a Szolgáltató a szerződés megfelelő teljesítéséért a jogszabályi kötelezettségén túlmenően vagy annak hiányában önként vállal.

***Funkcionalitás:*** a digitális tartalom vagy a digitális szolgáltatás azon képessége, hogy a céljának megfelelő funkciókat betöltse.

***Interoperabilitás:***a digitális tartalom vagy a digitális szolgáltatás azon képessége, hogy együtt tudjon működni olyan hardverrel és szoftverrel, amely eltér attól, amellyel az azonos típusú árukat, digitális tartalmat vagy digitális szolgáltatásokat általában együtt használják.

***Kompatibilitás:***a digitális tartalom vagy a digitális szolgáltatás azon képessége, hogy - átalakítás szükségessége nélkül - együtt tudjon működni olyan hardverrel vagy szoftverrel, amellyel az azonos típusú árukat, digitális tartalmat vagy digitális szolgáltatásokat általában együtt használják;

***Médiatartalom:***valamennyi médiaszolgáltatás során, valamint sajtótermék által kínált tartalom;

***Médiatartalom-szolgáltató:***a médiaszolgáltató, illetve bármely médiatartalom szolgáltatója;

***Kereskedelmi közlemény:***olyan médiatartalom, amelynek célja gazdasági tevékenységet folytató természetes vagy jogi személy árujának, szolgáltatásának vagy arculatának közvetlen vagy közvetett népszerűsítése. Az ilyen tartalmak fizetés vagy hasonló ellenszolgáltatás ellenében, vagy önreklámozás céljából kísérik a médiatartalmakat vagy a felhasználók által létrehozott videókat, vagy szerepelnek azokban. A kereskedelmi közlemény formái közé tartozik többek között a reklám, a támogatást nyújtó nevének, védjegyének, arculatának vagy termékének megjelenítése, a televíziós vásárlás és a termékmegjelenítés.

***Reklám:***olyan közlés, tájékoztatás, illetve megjelenítési mód, amely valamely birtokba vehető forgalomképes ingó dolog - ideértve a pénzt, az értékpapírt és a pénzügyi eszközt, valamint a dolog módjára hasznosítható természeti erőket -, szolgáltatás, ingatlan, vagyoni értékű jog értékesítésének vagy más módon történő igénybevételének előmozdítására, vagy e céllal összefüggésben a vállalkozás neve, megjelölése, tevékenysége népszerűsítésére vagy áru, árujelző ismertségének növelésére irányul.

***Szerkesztői döntés:***a szerkesztői felelősség gyakorlásának keretében rendszeres jelleggel hozott, a médiaszolgáltatás napi működéséhez kapcsolódó döntés, így a médiaszolgáltatás tartalmának megválasztása és összeállításának meghatározása.

***Médiaszolgáltatás:***az Európai Unió működéséről szóló szerződés 56. és 57. cikkében meghatározott, önálló, üzletszerűen - rendszeresen, nyereség elérése érdekében, gazdasági kockázatvállalás mellett - végzett gazdasági szolgáltatás, amelynek, illetve amely egy elválasztható részének elsődleges célja, hogy egy médiaszolgáltató szerkesztői felelősségi körébe tartozó műsorszámokat tájékoztatás, szórakoztatás vagy oktatás céljából a nyilvánossághoz eljuttassa valamely elektronikus hírközlő hálózaton keresztül.

***Lekérhető médiaszolgáltatás:***olyan médiaszolgáltatás, amelyben a médiaszolgáltató által összeállított műsorkínálat alapján a felhasználó egyéni kérés alapján, az általa kiválasztott időpontban tekintheti, illetve hallgathatja meg a műsorszámokat.

***Lineáris médiaszolgáltatás:***a médiaszolgáltató által nyújtott, műsorszámok műsorrend alapján történő egyidejű megtekintését, illetve meghallgatását lehetővé tevő médiaszolgáltatás.

***Online Rádió:*** olyan rádiós médiaszolgáltató, aki nyilvánosan, megfelelő műszaki védelmi intézkedés nélkül bárki számára hozzáférhető módon az interneten lekérhető (ondemand) vagy lineáris (streaming) médiaszolgáltatást tesz közzé;

***Simulcasting*:** a földfelszíni frekvenciát használó médiaszolgáltatási jogosultságot használó rádiós médiaszolgáltató egyidejűleg, változtatás interneten nélkül közzétett online rádiós médiaszolgáltatása;

***Webcasting:*** kizárólag interneten, webes környezetben elérhető online rádiós médiaszolgáltatás;

***Hiperlink:*** olyan HTML utasítás, amely a Felhasználónak - a linkelt tartalom másolása nélkül - megengedi, hogy a kiemelt részre kattintva az interneten található egyik helyről a másikra ugorjon.

***Beágyazott hiperlink:*** olyan hiperlink technika, amelynek során egy külső honlap valamely eleme (kép, video vagy audio) kattintás nélkül, az oldal betöltésével megjelenik a honlapba szerkesztve;

***Hiperlinktár:*** a Weboldalon elhelyezett hiperlinkek összessége.

***Rádiós Médiatartalom Aggregátor Szolgáltatás:*** Szolgáltató azon online médiatartalom aggregátor szolgáltatása, Weboldalon rádiós médiatartalom-szolgáltatók nyilvánosan elérhető online streaming szolgáltatására mutató, Weboldalba ágyazott hiperlinkjek megjelenítésével (embedded hyperlink) egy helyen hozzáférést biztosít a felhasználók számára a saját döntése alapján kialakított hiperlinktár kínálatában szereplő online rádiós médiatartalom-szolgáltatásokhoz;

***Közvetítő szolgáltatás:*** az alábbi szolgáltatások egyike:

–***„egyszerű továbbítás”:*** olyan szolgáltatás, amely a szolgáltatás igénybe vevője által küldött információnak hírközlő hálózaton keresztül történő továbbításából vagy a hírközlő hálózathoz való hozzáférés biztosításából áll;

–***„gyorsítótárazás”:*** olyan szolgáltatás, amely a szolgáltatás igénybe vevője által küldött információnak hírközlő hálózaton keresztül történő továbbításából áll, az információ automatikus, közbenső és átmeneti tárolásával, azzal a kizárólagos céllal, hogy az információ későbbi továbbítását a szolgáltatás más igénybe vevői számára azok kérésére hatékonyabbá tegye;

***–„tárhelyszolgáltatás”:*** olyan szolgáltatás, amely a szolgáltatás igénybe vevője által küldött és a szolgáltatás igénybe vevőjének kérésére tárolt információ tárolásából áll.

1. **VONATKOZÓ JOGSZABÁLYOK**

A Szerződésre a magyar jog az irányadó. Ha bővebben szeretnél tájékozódni a jogaidról, azt a Szerződésre vonatkozó alábbi jogszabályokban teheted meg:

* a fogyasztóvédelemről szóló 1997. évi CLV. törvény,
* a szerzői jogról szóló 1999. évi LXXVI. törvény,
* az elektronikus kereskedelmi szolgáltatásokról, valamint az információs társadalommal összefüggő szolgáltatások egyes kérdéseiről szóló 2001. évi CVIII. törvény,
* az információs önrendelkezési jogról és az információszabadságról szóló 2011. évi CXII. törvény,
* a Polgári Törvénykönyvről szóló 2013. évi V. törvény,
* fogyasztó és a vállalkozás közötti szerződések részletes szabályairól szóló 45/2014. évi (II.26.) Korm.rendelet,
* a fogyasztó és a vállalkozás közötti, az áruk adásvételére, valamint a digitális tartalom szolgáltatására és digitális szolgáltatások nyújtására irányuló szerződések részletes szabályairól szóló 373/2021. (VI.30.) Korm.rendelet,
* AZ EURÓPAI PARLAMENT ÉS A TANÁCS (EU) 2016/679 RENDELETE (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (GDPR, Általános Adatvédelmi Rendelet),
* AZ EURÓPAI PARLAMENT ÉS A TANÁCS (EU) 2018/302 RENDELETE (2018.február 28.) a belső piacon belül a vevő állampolgársága, lakóhelye vagy letelepedési helye alapján történő indokolatlan területi alapú tartalomkorlátozással és a megkülönböztetés egyéb formáival szembeni fellépésről, valamint a 2006/2004/EK és az (EU) 2017/2394 rendelet, továbbá a 2009/22/EK irányelv módosításáról (Geo-blocking rendelet),
* AZ EURÓPAI PARLAMENT ÉS A TANÁCS RENDELETE a digitális szolgáltatások egységes piacáról (digitális szolgáltatásokról szóló jogszabály) és a 2000/31/EK irányelv módosításáról (DSA).

1. **A SZOLGÁLTATÁS ÁLTALÁNOS JELLEMZŐI**
   1. A Prémium Szolgáltatás kizárólag valamely Online Platformon (a Weboldalon, illetve a Mobil Applikáción) keresztül, regisztrációt követően vehető igénybe.
   2. A Szolgáltató a Weboldalon, illetve a Mobil Applikációban határozza meg

* az Alap Szolgáltatás és a Prémium Szolgáltatás igénybevételének részletes feltételeit,
* az ingyenes Próbaidőszak feltételeit,
* az egyes Prémium Szolgáltatások igénybevételének feltételeit és az előfizetési díja,
* az elérhető szolgáltatáscsomagok elemeit.
  1. A Felhasználó a Próbaidőszak alatt ingyenesen, majd ezt követően a Prémium Szolgáltatás megrendelésével és az előfizetési díj kifizetésével jogosult az előfizetés egy havi vagy egy éves érvényességi ideje alatt igénybe venni a Prémium Szolgáltatást.
  2. A Prémium Szolgáltatás egyes elemei a Prémium Szolgáltatás megrendelésétkövetően azonnal elérhetők.

1. **AZ EGYES ONLINE PLATFORMOKON ELÉRHETŐ INGYENES SZOLGÁLTATÁSOK ÉS ELŐFIZETÉS ELLENÉBEN MEGRENDELHETŐ SZOLGÁLTATÁSCSOMAGOK RÉSZLETES LEÍRÁSA**
   1. A LÁTOGATÓK SZÁMÁRA DÍJFIZETÉSI KÖTELEZETTSÉG NÉLKÜL KÍNÁLT ALAPSZOLGÁLTATÁSOK ELEMEI
      1. Az Alap Webes Szolgáltatás az alábbi szolgáltatáselemeket foglalja magában a regisztrációval nem rendelkező látogatók számára:

* adás visszatekerhetőség (csak desktop nézetben);
* kedvencek összegyűjtése (állandó cookie-ban kerül tárolásra 356 napig);
* hangerő beállítás megjegyzése (session cookie-ban kerül tárolásra);
* „csak kedvenc rádiókat mutassa” funkció (session cookie-ban kerül tárolásra);
* dalfelismerés funkció maximum naponta 5 alkalom (session cookie-ban kerül tárolásra);
* dalszöveg megjelenítés maximum naponta 5 alkalom (session ccokie-ban kerül tárolásra);
* rádióadás rögzítése (max. 15 perc);
* rádiós lista sorrendjének módosítása (session cookie-ban kerül tárolásra).
  + 1. A Regisztrált Webes Szolgáltatás az alábbi szolgáltatáselemeket foglalja magában a regisztrált és bejelentkezett látogatók számára:
* adás visszatekerhetőség (mobil nézetben is bekapcsolható);
* kedvencek összegyűjtése (adatbázisban történik a tárolás);
* hangerő beállítás megjegyzése (adatbázisban történik a tárolás);
* „csak kedvenc rádiókat mutassa” funkció (session cookie-ban kerül tárolásra);
* dalfelismerés funkció maximum naponta 5 alkalom (session cookie-ban kerül tárolásra);
* dalszöveg megjelenítés maximum naponta 5 alkalom (session cookie-ban kerül tárolásra);
* legfeljebb 15 perc időtartamú rádióadás rögzítése;
* rádiós lista sorrendjének módosítása (session cookie-ban kerül tárolásra).
  + 1. Az Alap Mobil Szolgáltatás az alábbi szolgáltatáselemeket foglalja magában a regisztrációval nem rendelkező látogatók számára:
  + kedvencek összegyűjtése;
  + hangerő beállítás megjegyzése (csak Android alkalmazásban);
  + utoljára hallgatott rádió visszatöltése indításkor;
  + rádiós lista sorrendjének módosítása;
  + ébresztő funkció;
  + időzített leállítás funkció.
  1. A LÁTOGATÓK SZÁMÁRA DÍJFIZETÉSI KÖTELEZETTSÉG ELLENÉBEN KÍNÁLT PRÉMIUM SZOLGÁLTATÁSOK ELEMEI
     1. A Prémium Webes Szolgáltatás az alábbi szolgáltatáselemeket foglalja magában az előfizetéssel rendelkező Felhasználók számára:
* adás visszatekerhetőség, amely mobil nézetben is bekapcsolható - – az Online Rádió engedélyétől függően;
* kedvencek összegyűjtése amely lehetővé teszi, hogy a Felhasználó csak a kedvenc Online Rádióit jelenítse meg a rádiólistában (adatbázisban történik a tárolás); (a MyOnlineRadio megjegyzi a bejelentkezett Felhasználó beállítását, így az Mobil Applikációban is megjelenik);
* hangerő beállítás megjegyzése (adatbázisban történik a tárolás);
* dalfelismerés funkció korlátlan ideig (ez különösen hasznos azon Online Rádiók esetében, amelyek nem tesznek közzé dallistát);
* dalszöveg megjelenítés korlátlan ideig (az Online Rádió által mutatott előadó és a dalcím alapján azonosítja a dalszöveget);
* rádióadás rögzítése korlátlan ideig – az Online Rádió engedélyétől függően (az Online Rádió adásának felvétele esetén a műsor letöltődik a Felhasználó eszközére és vissza tudja hallgatni);
* „csak kedvenc rádiókat mutassa” funkció (adatbázisban történik a tárolás);
* rádiós lista sorrendjének módosítása (adatbázisban történik a tárolás), amely rögzítésre kerül a felhasználói fiókban;
* „Facebook dobozok kikapcsolása” funkció, melynek következtében a Weboldalon megjelenő Facebook social média dobozok nem kerülnek megjelenítésre;
* „rádiós ajánlódobozok kikapcsolása” funkció, melynek használata esetén a Weboldalon megjelenített Online Rádiókat ajánló dobozok lekapcsolhatóvá válnak;
* utoljára kiválasztott szerver megjegyzése, melynek használata során a Felhasználó a Weboldal újra töltése, vagy a Weboldal elhagyását követő ismételt látogatása esetén a korábbi szerver töltődik vissza (ez különösen hasznos a több településen jelen levő, hálózatban működő Online Rádiók hallgatásakor);
* reklámmentes felület (a Google Ads reklámok lekapcsolásra kerülnek);
* ergonomikus felület, melyen a főoldali rádiós kínálat szélesebb lesz, a rádiós lejátszó alatti szerverlista dupla méretűvé válik és gyorsabb lesz az oldalbetöltés.
  + 1. A Prémium Mobil Szolgáltatás az alábbi szolgáltatáselemeket foglalja magában az előfizetéssel rendelkező Felhasználók számára:
* reklámmentes felület (a Google Ads reklámok lekapcsolásra kerülnek);
* dalfelismerés funkció korlátlan ideig (ez különösen hasznos azon Online Rádiók esetében, amelyek nem tesznek közzé dallistát);
* dalszöveg megjelenítés korlátlan ideig (az Online Rádió által mutatott előadó és a dalcím alapján azonosítja a dalszöveget);
* rádióadás rögzítése korlátlan ideig az Android és iOS felületen – az Online Rádió engedélyétől függően (az Online Rádió adásának felvétele esetén a műsor letöltődik a Felhasználó eszközére és vissza tudja hallgatni) a Prémium Partner rádiók weboldalon közzétett listája szerint;
* utoljára kiválasztott szerver megjegyzése;
* „csak kedvenc rádiókat mutassa” funkció.

1. **TÁJÉKOZTATÁS A PRÉMIUM SZOLGÁLTATÁS FUNKCIONALITÁSA, KOMPATIBILITÁSA ÉS INTEROPERABILITÁSA TEKINTETÉBEN, AZ ONLINE PLATFORMOKKÖZÖTTI ÁTJÁRHATÓSÁG**
   1. A Prémium Szolgáltatások, mint digitális szolgáltatások **funkciója,** hogy a nyilvánosan elérhető Online Rádiós Médiatartalmak egy helyen történő elérését és meghatározott módon történő felhasználását olyan kiegészítő technikai funkciók igénybevételével tegye lehetővé a Felhasználók számára, amelynek révén a Felhasználók a Szolgáltató **Rádiós Médiatartalom Aggregátor Szolgáltatásának** emelt szintű, prémium verzióját vehetik igénybe (a továbbiakban: **Prémium Szolgáltatás**).
   2. A MyOnlineRadio a **funkcionalitás** követelményeinek megfelelően a szerződésszerű teljesítés feltételeként vállalja, hogy valamennyi előfizetési csomaggal– így a Próbaidőszakra szóló előfizetéssel - rendelkező Felhasználója számára a szolgáltatási idő teljes időtartama alatt folyamatosan elérhetővé teszi legalább az alábbi Online Rádiók Prémium Szolgáltatását:

* Deejay Rádió
* BDPST ROCK Rádió
* Danubius Rádió
* Rocker Rádió
* Duna Tisza Rádió
* DT Rádió Gold
  1. A Prémium Szolgáltatások **kompatibilitása** tekintetében az alábbi hardveres és szoftveres követelményekkel kell rendelkeznie a Felhasználónak:

A Prémium Szolgáltatások mind asztali számítógépről, mind a legnépszerűbb mobiltelefonokról elérhetőek, így a látogatók akár Androidos vagy IOS készülékekről is hallgathatják az Online Rádiók műsorát. Az Online Rádiók műsorának hallgatásához mindössze egy böngésző szoftverre van a látogatónak szüksége. A Szolgáltató folyamatosan figyelemmel kíséri a böngészők változását és teszteli, hogy az Online Rádiós adások tökéletes élvezetet nyújtanak-e az egyes böngészőkben.

Az Online Rádió adások hallgatása az alábbi böngészőkkel lehetséges:

Android gyári böngésző, Edge, mobil és asztali Chrome vagy Firefox.

A natív Android és iOS alkalmazás segítségével lehetőség van az Online Rádiók böngésző nélküli hallgatására is.

7.4. A Szolgáltató az **interoperabilitás** tekintetében biztosítja a digitális szolgáltatás azon képességét, hogy együtt tudjon működni olyan hardverrel és szoftverrel, amely eltér attól, amellyel az azonos típusú digitális tartalmat vagy digitális szolgáltatásokat általában együtt használják.

7.5. A Szolgáltató a Felhasználók számára **átjárhatóságot** biztosít a különböző Online Platformok között. Ennek megfelelően a Webes Prémium Szolgáltatásra történő előfizetéssel (vagy a Próbaidőszak igénybevételével) a Prémium Mobil Prémium Szolgáltatások is elérhetőek iOS és Android felületen, és fordítva: a Mobil Prémium Prémium Szolgáltatás Felhasználói számára a Webes Prémium Prémium Szolgáltatások is rendelkezésre állnak.

1. **A SZERZŐDŐ FELEK AZONOSÍTÁSA**

A szerződés a **MyOnlineRadio** mint Szolgáltató és a **Felhasználó** mint a Szolgáltatás megrendelője között jön létre.

**A Szolgáltató megnevezése, egyedüli kapcsolattartó pont adatai**

cégnév: MultiAppsFactory Korlátolt Felelősségű Társaság

rövidített cégnév: MultiAppsFactory Kft.

székhely: 1024 Budapest, Margit körút 57. 2. em. 5.

képviseli: Szabó Attila ügyvezető

adószám: 26278823-2-41

cégjegyzékszám: 01-09-357239

bejegyző cégbíróság: Fővárosi Törvényszék Cégbírósága

e-mail cím: info@myonlineradio.hu

Ügyfélszolgálat elérhetőségei

Telefonszám: +36-30/362-2898

E-mail cím: info@myonlineradio.hu

Az egyedüli kapcsolattartó ponttal folytatott kommunikáció során a magyar nyelv a használatos.

1. **A MYONLINERADIO FIÓK LÉTREHOZÁSÁNAK FOLYAMATA**
   1. A Felhasználó a Prémium Szolgáltatáshoz a Weboldalon felhasználói fiók létrehozását követően férhet hozzá.
   2. A Mobil Applikációban a Prémium Szolgáltatás igénybevételéhez felhasználói fiók létrehozása nem szükséges, azonban a Mobil Applikáció előfizetői számára a Prémium Szolgáltatás Weboldalon történő igénybevételének (vagyis az Online Platformok közötti átjárhatóságnak) feltétele a MyOnlineRadio fiók létrehozása és a bejelentkezés.
   3. Regisztráció a Weboldalon

A regisztráció az űrlapon kért valós felhasználói adatok megadásával történik.

* 1. A sikeres regisztrációról a Szolgáltató a Felhasználót felugró (pop up) ablakban, illetve e-mailben értesíti.
  2. A sikeres regisztrációt követően a Felhasználó a belépési felületen a belépési adatait (felhasználónevét és jelszavát) megadva tud belépni felhasználói fiókjába.
  3. A Felhasználó vállalja, hogy a regisztráció során megadott személyes adatokat szükség szerint frissíti annak érdekében, hogy azok időszerűek, teljesek és a valóságnak megfelelőek legyenek.
  4. A felhasználói hozzáférési adatok – így különösen a jelszó – titokban tartásáért kizárólag a Felhasználó a felelős. Amennyiben a Felhasználó tudomást szerez arról, hogy a regisztráció során megadott jelszavához jogosulatlan harmadik személy hozzáférhetett, köteles haladéktalanul megváltoztatni jelszavát. Amennyiben feltételezhető, hogy a harmadik személy a jelszó használatával bármilyen módon visszaél, köteles egyidejűleg értesíteni a Szolgáltatót.
  5. A Felhasználóval való kapcsolattartás az online regisztráció során megadott e-mail címen, illetve a MyOnlineRadioFiókban küldött üzenetekkel történik.
  6. A Felhasználó által tévesen vagy hiányosan megadott adatokra visszavezethető hibákért, a kapcsolatfelvétel ezen okból történő meghiúsulásáért, illetve a Felhasználó által megadott jelszóval kapcsolatos harmadik személy általi visszaélés miatt bekövetkező kárért a Szolgáltatót felelősség nem terheli, a Szolgáltató a díj visszafizetésére és ismételt hozzáférés biztosítására nem köteles.
  7. A Felhasználó jogosult a regisztrációjának a törlését kérni a Weboldalon, a kapcsolat menüpont alatt megtalálható e-mail címen. A törlési kérelem megérkezését követően a Szolgáltató köteles haladéktalanul gondoskodni a regisztráció törléséről. A Szolgáltató rendszere a Felhasználó adatait a törlést követően nem fogja tartalmazni, az eltávolítás után az adatok visszaállítására nincs mód. Felhasználó tudomásul veszi, hogy a felhasználói fiók törlését követően a Szolgáltatáshoz a későbbiekben nem fér hozzá. A Szolgáltató az előre megfizetett előfizetési díjakból visszatérítést a törlés esetén nem vállal.
  8. Közösségi fiók használata MyOnlineRadio fiók létrehozásához

MyOnlineRadio fiók létrehozható közösségi fiók (Facebook, Google, Twitter) használatával is, melynek során küldő autentikációs megoldás használatával a felhasználói fiókba a külső szolgáltatók adatait veszi át a Szolgáltató. Ebben az esetben a Felhasználónak a bejelentkezési képernyőn a Facebook-, Google- vagy Twitter fiókkal történő bejelentkezést kell választania, és meg kell adnia a bejelentkezési adatait.

* 1. A MyOnlineRadio fiók létrehozásának előfeltétele az ÁSZF és az Adatkezelési Tájékoztató megismerése, az ÁSZF kifejezett elfogadása és az Adatkezelési Tájékoztatóban foglaltak szerinti adatkezeléshez történő hozzájárulás. Ellenkező esetben a MyOnlineRadio fiók létrehozása meghiúsul és a Felhasználó a Weboldalon nem jogosult a Prémium Szolgáltatás igénybevételére.

1. **A MEGRENDELÉS FOLYAMATA**
   1. A Felhasználónak lehetősége van a Weboldal, illetve a Mobil Applikáció felületén böngészni a Szolgáltatásra vonatkozó információk között.
   2. A Felhasználó a sikeres regisztrációt követően jogosult az egyes előfizetési csomagokhoz tartozó „kipróbálom” illetve a Prémium Szolgáltatás igénybevételének szándékára utaló egyéb megjelölésű gombra kattintva a Prémium Szolgáltatást igénybe venni.
   3. A Weboldalon, illetve a Mobil Applikációban közölt információk nem minősülnek a Szolgáltató részéről a szerződés megkötésére vonatkozó ajánlatnak.
   4. A jelen ÁSZF hatálya alá tartozó megrendelések esetén a jogszabály alapján a Felhasználó minősül ajánlattevőnek. A Szerződés a Felek között azt követően jön létre, hogy a Szolgáltató a felhasználó ajánlatát a megrendelés visszaigazolásával elfogadja.
   5. A megrendelések leadása kizárólag elektronikus úton, a Weboldal, illetve a Mobil Applikáció felületén lehetséges. A megrendelésre semmilyen más módon (pl. telefonon, e-mailben, levélben stb.) nincs lehetőség, így az ilyen módon érkezett megrendeléseket a Szolgáltató nem tudja teljesíteni.
   6. A Felhasználó a Weboldal, illetve a Mobil Applikáció használata során tanúsított ráutaló magatartásával (jelölőnégyzet bejelölése, a megrendelést indító gombra kattintás) tudomásul veszi és elfogadja a jelen ÁSZF-ben foglaltakat.
   7. A Weboldalon, illetve a Mobil Applikációban leadott megrendelés visszaigazolásával létrejött szerződés nem írásbeli, hanem ráutaló magatartással létrejött szerződésnek tekinthető. A Szolgáltató ezért azokat nem iktatja, és azok utólag nem hozzáférhetőek a Felhasználó számára.
   8. A Felhasználó a megrendelés véglegesítése előtt egy összegzés segítségével ellenőrizheti a megrendelni kívánt szolgáltatást, illetve kuponkód beváltása esetén az így érvényesített kedvezményekkel a megrendelés végösszegét (azon belül annak ÁFA tartalmát). Amennyiben a Felhasználó még a véglegesítés előtt változtatni szeretne a kosár bármely tartalmi elemén, akkor azt még megteheti a Weboldal, illetve a Mobil Applikáció által biztosított technikai módokon (pl. egy másik előfizetési csomag „Kiválasztom” gombjára kattintva).
   9. Amennyiben a Felhasználó meggyőződött arról, hogy az összegzésben a kívánt előfizetés szerepel, akkor a „Tovább a számlázási adatokhoz” gombra kattintva megadhatja számlázási adatait.
   10. A számlázási adatok (cégnév/név, cím) megadását követően a Felhasználó a jelölőnégyzet beikszelésével tudomásul veszi, hogy a Szolgáltató mint Adatkezelő a felhasználói adatbázisában szereplő adatai (név, e-mail cím, számlázási adatok) továbbításra kerüljenek az online bankkártyás fizetési szolgáltatást nyújtó Barion Payment Zrt. részére, hozzájárul személyes adatai Adatkezelési Tájékoztatóban foglalt kezeléséhez, valamint elfogadja jelen Általános Szerződési Feltételeket. E jelölőnégyzetek hiánytalan beikszelését követően a Felhasználó a „Tovább a fizetéshez” gombra történő kattintás a Barion online fizetési felületére irányítja át, ahol a díj fizetése a bankkártya adatok megadásával lehetséges. A bankkártya adatok a Szolgáltató számára nem válnak hozzáférhetővé. A Felhasználó bankszámlakivonatán, mint elfogadó hely a Barion Payment Zrt. fog szerepelni.
   11. A sikeres fizetés esetén a Felhasználó által megadott e-mail címre megküldésre kerül egy visszaigazoló értesítés, valamint az elektronikus számla.
   12. A Prémium Szolgáltatás elemei a sikeres kifizetést követően mindkét Online Platformon azonnal elérhetőek lesznek.
   13. Sikertelen fizetés esetén a Felhasználó hibaüzenetet kap a weboldalon, illetve az applikációban, valamint e-mailben is.
2. **SZOLGÁLTATÁS DÍJA, FIZETÉSI FELTÉTELEK** 
   1. A Weboldalon, illetve a Mobil Applikációban az egyes előfizetési csomagok ára az általános forgalmi adót és egyéb közterheket is tartalmazó (bruttó) módon van feltüntetve. A Prémium Szolgáltatások díja a Weboldalon magyar forintban értendő, a Mobil Applikációban az adott ország pénznemében van feltüntetve.
   2. A Prémium Szolgáltatások igénybevételét biztosító előfizetési csomagok díja magában foglalja az egyes Online Platformra vonatkozó Prémium Szolgáltatás valamennyi elemének igénybevételét az adott időtartamra (1 hónapra, illetve 1 évre) vonatkozóan.
   3. A Prémium Szolgáltatás díjának kiegyenlítése online fizetési felületen keresztül kizárólag bankkártyával történő fizetéssel lehetséges, melyről a számlát a Szolgáltató a megadott e-mail címre küldi meg.
   4. Az online fizetésben együttműködő oldalon, az Online Rádió streaming szolgáltatásában vagy az internetszolgáltató érdekkörében felmerülő technikai problémák miatti nem szerződésszerű teljesítés esetén a Szolgáltatót felelősség nem terheli.
   5. **A Szolgáltatás díja és a fizetési konstrukció**

A Szolgáltató 1 (egy) havi vagy 1 (egy) éves előfizetések megrendelésére biztosít lehetőséget. Szolgáltató vállalja, hogy amennyiben a Felhasználó egy éves előfizetést vásárol, számottevő (két havi előfizetési díjnak megfelelő) kedvezményt biztosít az 1 hónapos előfizetés díjához képest, az alábbiak szerint.

**A Prémium Szolgáltatás díjai és fizetési konstrukciói - az adott Online Platform sajátosságaihoz igazodva - platformonként eltérőek:**

* Prémium webes Szolgáltatás: 1 havi 990 Ft, 1 éves 9900 Ft, a díj előre történő megfizetésével.
* Google Play alkalmazás-áruházból letölthető Android Mobil Applikáció: 1 havi 990 Ft, 1 éves 9900 Ft, a díj előre történő megfizetésével.
* App Store alkalmazás-áruházból letölthető iOS Mobil Applikáció: 1 havi 990 Ft, 1 éves 9900 Ft, a díj előre történő megfizetésével.

Az Online Platformok teljes mértékben „átjárhatóak”, így a Felhasználó a Prémium Szolgáltatáshoz bármelyik Online Platformon történt regisztrációt, illetve előfizetést követően egyenlő feltételekkel fér hozzá a másik két Online Platformon is.

**Az online bankkártyás fizetést megvalósító külső szolgáltató**

Az online bankkártyás fizetések a Barion rendszerén keresztül valósulnak meg. A bankkártya adatok a Szolgáltatóhoz nem jutnak el. A szolgáltatást nyújtó Barion Payment Zrt. a Magyar Nemzeti Bank felügyelete alatt álló intézmény, engedélyének száma: H-EN-I-1064/2013.

1. **A RENDELÉS VISSZAIGAZOLÁSÁNAK FOLYAMATA**

12.1. Miután a Felhasználó elküldte a Prémium Szolgáltatás megrendelését a Weboldalon vagy a Mobil Applikációban, egy automatikus visszaigazoló e-mailt fog kapni tőlünk, melyben tájékoztatjuk, hogy megrendelése megérkezett a rendszerünkbe. Az automatikus visszaigazoló e-mail tartalmazza a megadott adatokat (a megrendelés azonosítóját, a megrendelés dátumát, a megrendelt Prémium Szolgáltatás megnevezését, időtartamát és díját).

12.2. Amennyiben a Felhasználó azt tapasztalja, hogy a visszaigazolás tévesen tartalmazza az adatait, vagy a megrendelés részleteit, úgy köteles velünk közölni, ezzel együtt a helyes adatokat megadni. Amennyiben a visszaigazoló és szerződést létrehozó e-mailünk nem érkezik meg az e-mail fiókodba (és azt a spam mappában sem találod), kérjük vedd fel velünk a kapcsolatot, hogy az esetleges technikai hibákat kivizsgálhassuk, illetve szükség esetén kijavíthassuk.

12.3. A Szolgáltató szerződéses (azaz a Felhasználó ajánlatát/megrendelését elfogadó) nyilatkozatát, amely a Felhasználó megrendelése elküldésének időpontjától számított legkésőbb 48 órán belül visszaigazolja a megrendelés teljesíthetőségét.

1. **A SZERZŐDÉS LÉTREJÖTTE ÉS TARTALMA**
   1. A Szolgáltató e-mailje a Felhasználó megrendelésének visszaigazolásáról az ajánlat elfogadásának minősül, mellyel a Szolgáltató szerződéses nyilatkozatát tartalmazó (visszaigazoló) e-mailjének a Felhasználó levelezőrendszerében történő hozzáférhetővé válásának időpontjában a Felek között létrejön a Szerződés.
   2. A Felhasználó és a Szolgáltató között létrejött Szerződés digitális szolgáltatásra, illetve digitális tartalom szolgáltatására irányuló szerződésnek minősül, mely a Prémium Szolgáltatás meghatározott előfizetési időszakra vonatkozó igénybevételét engedélyezi a Felhasználó számára a Prémium Szolgáltatás díjának megfizetése ellenében.
2. **AJÁNLATI KÖTÖTTSÉG**
   1. A Felhasználó mentesül az ajánlati kötöttség alól, ha késedelem nélkül, de legkésőbb 48 órán belül nem kapja meg a Szolgáltatótól az elküldött rendelésre, vagyis az ajánlatának elfogadására (teljesítésére) irányuló ajánlat elfogadó visszaigazoló emailt.
   2. A megrendelés és annak visszaigazolása akkor tekintendő a Szolgáltatóhoz, illetve a Felhasználóhoz megérkezettnek, amikor az a címzett részére az elektronikus levelező rendszerében hozzáférhetővé válik.
   3. Amennyiben a visszaigazolás azért nem érkezik meg időben, mert a Felhasználó hibás e-mail címet adott meg regisztrációja során, vagy az e-mail fiók tárhelyének telítettsége miatt nem tud levelet fogadni, a Szolgáltató kizárja a felelősségét a megrendelés meghiúsulásáért és a szerződés létrejöttének elmaradásáért.
   4. Ha a Felhasználó a megrendelést visszaigazoló e-mailben hibát észlel az e-mailben szereplő adatok tekintetében, azt 24 órán belül köteles a Szolgáltató felé jelezni, a nem kívánt vagy téves előfizetési csomag megrendelésének teljesítése érdekében.
3. **HIBÁS DÍJ**
   1. A MyOnlineRadio a lehető legnagyobb gondossággal jár el a Prémium Szolgáltatás igénybevételét lehetővé tevő különböző előfizetési csomagok díja, illetve az egyes fizetési kedvezmények feltüntetésekor, továbbá a kuponkódok érvényesítése során. Előfordulhat azonban, hogy adminisztrációs vagy technikai hiba miatt irreális díjat tüntetünk fel.
   2. Nyilvánvalóan hibás díj lehet az alábbi három eset bármelyike:

* Próbaidőszak kivételével 0 Ft-os díjat tüntetünk fel egy vagy több előfizetési csomagnál,
* kedvezményes, de a kedvezmény tényleges mértékének nem megfelelően csökkentett díjat tüntetünk fel egy vagy több előfizetési csomagnál,
* a tényleges díjcsökkentés szándéka nélkül, hibásan kikerülő díjat tüntetünk fel egy vagy több előfizetési csomagnál, mely a kedvezményes piaci díjszintél is alacsonyabb.
  1. A 15.2. pontban foglalt esetekben a Szolgáltató az alábbi jogot tartja fenn magának:

1. nem fogadja el a Felhasználónak a Szolgáltató szerződéses akaratától eltérő tartalommal (irreálisan alacsony díjat tartalmazó) ajánlatát,

ÉS

1. választása szerint a valós szerződéses akaratának már megfelelő díj alkalmazásával tesz ajánlattételi felhívást a Felhasználónak (a Felhasználó nem köteles ezen az új áron új megrendelést leadni a Szolgáltató felé),

VAGY

1. a téves díj alkalmazásával indult ajánlattételi folyamat eredménytelenül lezártnak minősül és a Szerződés nem jön létre.
   1. A kereskedelmi gyakorlat megítélése során a hatályos fogyasztóvédelmi jogszabályok értelmében az olyan fogyasztó magatartását kell alapul venni, aki észszerűen tájékozottan, az adott helyzetben általában elvárható figyelmességgel és körültekintéssel jár el. A Szolgáltató ennek alapján feltételezi a Felhasználókról, hogy a Prémium Szolgáltatás megrendelésekor a tudatos fogyasztótól elvárható magatartás szerint járnak el, tehát tisztában van a megrendelni kívánt Szolgáltatás tulajdonságával, jellemzőivel és piaci árszintjével, így azzal is, ha a Szolgáltatásnak a Weboldalon vagy a Mobil Applikációban feltüntetett díja nyilvánvalóan alacsony.
2. **SZÁMLA**
   1. A Prémium Szolgáltatás Weboldalon történő megrendeléséről a Szolgáltató számlát állít ki , melyet e-mailben csatoltan küld meg a Felhasználó részére.
   2. A Prémium Szolgáltatás Mobil Applikációban történő megrendelése esetén a számla megküldéséről az alkalmazás-áruház gondoskodik.
3. **FELELŐSSÉGI SZABÁLYOK**
   1. **A Szolgáltató felelőssége és felelősségkorlátozásai**
      1. A Szolgáltató kijelenti és szavatolja, hogy jogosult a Szerződésben rögzített Prémium Szolgáltatások tekintetében szerződéseket kötni, jogokat szerezni, illetve kötelezettségeket vállalni.
      2. A Szolgáltató vállalja, hogy a Szerződésben foglaltak szerint a Szerződés időtartama alatt elérhetővé teszi a Prémium Szolgáltatásokat a Felhasználók számára.
      3. Szolgáltató kötelezettséget vállalt arra, hogy a Prémium Szolgálttások körében Hiperlinktára mindenkori kínálatában szereplő valamennyi Online Rádió műsorát elérhetővé teszi a Felhasználók számára.
      4. Szolgáltató ugyanakkor nem vállal kötelezettséget arra, hogy a Prémium Szolgáltatás megkezdése során a Hiperlinktár kínálatában szereplő valamennyi Online Rádió műsora az előfizetés teljes tartama alatt elérhető lesz.
      5. A Szolgáltató kizárólagosan felel az általa közölt adatok, és nyilatkozat valódiságáért.
      6. Az Online Rádiós Médiatartalmak hiperlinkjének a Weboldalon történő elérhetővé tétele során a rádiós médiaszolgáltatóra, illetve a médiatartalmak közzétevőjére vonatkozó jogszabályok előírásainak betartása nem a Szolgáltató felelőssége.
      7. A Szolgáltató nem felelős az Online Rádió hiperlinkjének ÁSZF szerinti törlése következtében az Online Rádiót vagy harmadik személyt ért kárért.
      8. A Szolgáltató mindent megtesz annak érdekében, hogy biztosítsa a Weboldalon található anyagok pontosságát és elkerülje a zavarokat. A Szolgáltató nem vállal felelősséget semmilyen pontatlan információból, zavarból, az oldal elérhetetlenségéből vagy egyéb eseményből eredő közvetlen (pl. számítógép meghibásodása) vagy közvetett (pl. elmaradt haszon) károkért. A Szolgáltató nem vállal felelősséget olyan teljesítést akadályozó eseményért, mely az Internet sajátos jellegéből fakadóan lép fel (ideértve különösen de nem kizárólagosan az Internet hálózaton előforduló olyan forgalmi, technikai, vagy egyéb körülményeket, amelyek az Internet működésével együtt járnak, és amelyek a rádióadás akadását vagy a felvétel funkció hibáját idézhetik elő). Hasonlóan nem felel a Prémium Szolgáltatások igénybevétele során esetlegesen megnövekvő internetes adatforgalomért sem.
      9. A Szolgáltató nem gyakorol ellenőrzést a harmadik felek weboldalai és az Online Rádiós Médiatartalmak felett és nem vállal felelősséget azok tartalmáért, pontosságáért és működéséért.
      10. A Szolgáltató teljes mértékben kizár minden azzal kapcsolatos felelősséget, ha az Online Rádió Hiperlinktárában elérhetővé tett Online Rádiós Médiatartalma a hatályos jogszabályoknak nem vagy nem maradéktalanul felel meg.
      11. A Szolgáltató nem felel a Szolgáltatásokkal kapcsolatban esetlegesen okozott közvetlen vagy közvetett károkért, azzal, hogy a jelen felelősségkorlátozó rendelkezés nem alkalmazandó a szándékosan okozott, továbbá az életet, testi épséget, egészséget megkárosító szerződésszegése esetére.
   2. **A Felhasználó felelőssége**
      1. A Prémium Szolgáltatás megrendelésével a Felhasználó kijelenti és szavatolja, hogy ő maga jogosult a szerződésben rögzített szolgáltatások tekintetében szerződéseket kötni, jogokat szerezni, illetve kötelezettségeket vállalni.
      2. A Felhasználó a Szerződés megkötésével kizárólag a Prémium Szolgáltatás magán célú igénybevételére jogosult.
      3. A Felhasználó felel azért, hogy a felhasználói fiókjából elérhető Prémium Szolgáltatás kereskedelmi célból (pl. vendéglátó egységben) ne kerüljön felhasználásra.
4. **PRÓBAIDŐSZAK, LEMONDÁS, ELÁLLÁS, FELMONDÁS**
   1. A Szolgáltató a Próbaidőszak alatt ingyenes lehetőséget biztosít a Felhasználónak arra, hogy a Prémium Szolgáltatást kipróbálja, és előfizetői szintű hozzáférést biztosít a Prémium Szolgáltatáshoz.
   2. Az előfizetési díj a Próbaidőszak kezdetén zárolásra kerül a bankszámládon, azonban tényleges levonásra csak a Próbaidőszak leteltét követően kerül sor.
   3. Ha el szeretnéd kerülni bankszámlád előfizetési díjjal történő megterhelését, a Próbaidőszak lejárta előtt le kell mondanod az előfizetést.
   4. Amennyiben az előfizetési díj az előfizetés Próbaidőszak lejárta előtti lemondása előtt mégis levonásra kerül a bankszámládról, az alábbi elérhetőségen kérheted a visszatérítést: https://myonlineradio.hu/kapcsolat
   5. A Prémium Szolgáltatás bármely előfizetési csomagjának megrendelését és visszaigazolását követően a díj visszatérítésére nincs mód.
   6. A Felhasználó már a regisztrációval tudomásul veszi, hogy a 45/2014 (II.26.) Korm.rendelet 29. § (1) bekezdés m) pontja értelmében nem gyakorolhatja az indokolás nélküli elállási és felmondási jogát a nem tárgyi adathordozón nyújtott digitális adattartalom tekintetében, ha a Szolgáltató a Felhasználó kifejezett, előzetes beleegyezésével kezdte meg a teljesítést.
5. **AUTOMATIKUS MEGÚJÍTÁS**
   1. Az előfizetési időszakot követően a MyOnlineRadio Prémium Szolgáltatás előfizetésed automatikusan meghosszabbodik az eredetileg kiválasztott előfizetési időtartammal megegyező, következő megújítási időszakra, az aktuális nem akciós előfizetési díjon.
   2. Az előfizetés lemondásához kattints az alábbi linkre:

https://myonlineradio.hu/user/profile

Az éves előfizetésed lejártát megelőzően e-mailben értesítünk a megújítás időpontjáról és a lemondás lehetőségéről, melyre az előfizetésed lejártát megelőző napig lehetőséged van.

* 1. Ha lemondasz az előfizetésről, a már kifizetett előfizetési időszak végéig használhatod a MyOnlineRadio Prémium Szolgáltatását, azonban előfizetésed nem újul meg az aktuális előfizetési időszak lejárta után. Az aktuális előfizetési időszakra fizetett előfizetési díj valamely részének arányos visszatérítésére nincs mód.
  2. Az aktuális előfizetésed érvényességi idejéről a felhasználói fiókodban is tájékozódhatsz.

1. **HIBÁS TELJESÍTÉS – SZAVATOSSÁG, JÓTÁLLÁS**
   1. A Szolgáltató felel azért, hogy a Felhasználó számára szerződés (előfizetés) teljes időtartama alatt a Prémium Szolgáltatás a **funkcionalitás** követelményeinek megfeleljen.
   2. Amennyiben a Szerződés (előfizetés) időtartama alatt a Prémium Szolgáltatásban - a 17. fejezetben foglalt felelősségkorlátozáson kívül eső - a digitális tartalommal, illetve a digitális szolgáltatással kapcsolatos hiba következik be, illetve válik felismerhetővé, a Szolgáltató a hibás teljesítésért felelőséggel tartozik a Fogyasztó felé.
   3. Az ellenkező bizonyításig vélelmezni kell, hogy a teljesítés időpontjától számított egy éven belül a Felhasználó által felismert hiba már a teljesítés időpontjában fennállt kivéve, ha a Szolgáltató bizonyítja, hogy a Felhasználó digitális környezete nem kompatibilis a jelen ÁSZF 7. fejezete szerinti digitális tartalom vagy a digitális szolgáltatás műszaki követelményeivel.
   4. A Felhasználó köteles együttműködni a Szolgáltatóval annak érdekében, hogy a Szolgáltató - a műszaki szempontból rendelkezésére álló és a Felhasználó számára a legkisebb beavatkozást igénylő eszközök alkalmazásával - meggyőződhessen arról, hogy a hiba oka a fogyasztó digitális környezete. Ha a Felhasználó nem tesz eleget jelen együttműködési kötelezettségének, a Felhasználót terheli annak bizonyítása, hogy a szerződés szerinti időtartam alatt felismert hibával érintett Prémium Szolgáltatás, a Prémium Szolgáltatás szerződés szerinti teljesítésének időszakában nem volt szerződésszerű.
   5. Szolgáltató a szerződéskötést követően indokolatlan késedelem nélkül, a következő belépéstől kezdődően szolgáltatja a Felhasználónak a digitális szolgáltatást, illetve digitális tartalmat. A Prémium Szolgáltatás akkor minősül teljesítettnek, ha a Prémium Szolgáltatás hozzáférhetővé vált, és a szerződés teljes időtartama alatt a jelen ÁSZF-ben foglalt feltételekkel hozzáférhető volt a Felhasználó számára.
2. **FRISSÍTÉSEK**
   1. A Szolgáltató biztosítja, hogy a Felhasználó értesítést kapjon a Prémium Szolgáltatás olyan frissítéseiről - ideértve a biztonsági frissítéseket is -, amelyek a Prémium Szolgáltatás szerződésszerűségének fenntartásához szükségesek, valamint, hogy a Felhasználó megkapja azokat.
3. **KELLÉKSZAVATOSSÁG, A SZERZŐDÉS MEGSZÜNTETÉSE**
   1. A Felhasználó a Szolgáltató hibás teljesítése esetén a Szolgáltatóval szemben kellékszavatossági igényt érvényesíthet a Polgári Törvénykönyv szabályai szerint. Fogyasztói szerződés keretében vásárolt szolgáltatás esetén a Felhasználó a Szolgáltatás megkezdésétől számított egy év elévülési időn belül érvényesítheti szavatossági igényeit.
   2. A Felhasználó jogosult - a szerződésszegés súlyához igazodva - az ellenszolgáltatás (előfizetési díj) arányos leszállítását igényelni, illetve a szerződést megszüntetni, ha
4. a kijavítás vagy kicserélés lehetetlen, vagy az a Szolgáltatónak aránytalan többletköltséget eredményezne;
5. a Szolgáltató a 22.3. pont szerinti kötelezettségének nem tett eleget;
6. ismételten teljesítési hiba merült fel, annak ellenére, hogy a Szolgáltató megkísérelte a Prémium Szolgáltatás szerződésszerűvé tételét;
7. a teljesítés hibája olyan súlyú, hogy azonnali árleszállítást vagy a szerződés azonnali megszüntetését teszi indokolttá; vagy
8. a Szolgáltató nem vállalta a Prémium Szolgáltatás szerződésszerűvé tételét, vagy a körülményekből nyilvánvaló, hogy a Szolgáltató észszerű határidőn belül vagy a Fogyasztónak okozott jelentős érdeksérelem nélkül nem fogja a Prémium Szolgáltatást szerződésszerűvé tenni.
   1. A kijavításra vagy kicserélésre vonatkozó kellékszavatossági jog gyakorlása esetén a Szolgáltató - a Felhasználó számára okozott jelentős kényelmetlenség nélkül, a Prémium Szolgáltatás jellegére és céljára figyelemmel - köteles a teljesítést a hiba Felhasználó általi közlésétől számított észszerű időn belül térítésmentesen szerződésszerűvé tenni.
   2. A kijavításra vagy kicserélésre vonatkozó kellékszavatossági jog gyakorlása esetén a Prémium Szolgáltatás műszaki jellemzőitől függően a Szolgáltató megválaszthatja a Szolgáltatás szerződésszerűvé tételének módját.
   3. Az ellenszolgáltatás arányos leszállítása az előfizetés azon időtartamára vonatkozik, amely időtartam alatt a Prémium Szolgáltatás nem volt szerződésszerű.
   4. Ha a Szolgáltató kizárólag a Fogyasztó által szolgáltatott személyes adatok ellenében digitális tartalmat szolgáltat, vagy digitális szolgáltatást nyújt, vagy erre kötelezettséget vállal, a Felhasználó jelentéktelen hiba fennállása esetén is jogosult a Szerződést megszüntetni, azonban az ellenszolgáltatás arányos leszállítását nem igényelheti.
   5. A Fogyasztó szerződés megszüntetésére vonatkozó kellékszavatossági joga a Szolgáltatónak címzett, a megszüntetésre vonatkozó döntést kifejező jognyilatkozattal gyakorolható.
   6. Ha a Szolgáltató nem tesz eleget a Prémium Szolgáltatás indokolatlan késedelem nélküli nyújtása kötelezettségének, a Fogyasztó köteles a Szolgáltatót felhívni a teljesítésre. Ha a Felhasználó felhívása ellenére a Szolgáltatás késedelem nélküli vagy a felek által elfogadott póthatáridőn belüli szolgáltatásnyújtását elmulasztja, a Felhasználó megszüntetheti a Szerződést.
   7. A Fogyasztó a Szolgáltató teljesítésre való felhívása nélkül megszüntetheti a Szerződést, ha
9. a Szolgáltató a Prémium Szolgáltatás nyújtását nem vállalta, vagy a körülményekből nyilvánvaló, hogy nem fogja szolgáltatni a Prémium Szolgáltatást; vagy
10. a Felek megállapodása alapján vagy a szerződéskötés körülményeiből nyilvánvaló, hogy a Felhasználó számára elengedhetetlen a meghatározott időpontban történő teljesítés, és a Szolgáltató ezt elmulasztja.
    1. A Szerződés jelen Fejezetben foglaltak szerinti megszüntetése esetén a Szolgáltató köteles visszatéríteni a Felhasználó által ellenszolgáltatásként megfizetett teljes összeget (azaz a teljes előfizetési díjat). Ha azonban a teljesítés a Szerződés megszüntetése előtt meghatározott ideig szerződésszerű volt, az erre az időszakra járó ellenszolgáltatást nem kell visszatéríteni. Ez utóbbi esetben az ellenszolgáltatásnak azt a részét kell visszatéríteni, amely a nem szerződésszerű teljesítés időszakára vonatkozik, valamint azt a Felhasználó által előre megfizetett ellenszolgáltatást, amely a Szerződés megszüntetésének elmaradása esetén a Szerződés hátralévő időtartamára járt volna.
    2. Ha a Felhasználó az ellenszolgáltatás arányos leszállítására vagy a Szerződés megszüntetésére jogosult, a Szolgáltató haladéktalanul, de legkésőbb e jog gyakorlásáról való tudomásszerzésétől számított tizennégy napon belül köteles teljesíteni visszatérítési kötelezettségét.
    3. A Szolgáltató a Felhasználónak visszajáró összeget a Felhasználó által igénybe vett fizetési móddal megegyező módon téríti vissza. A Felhasználó kifejezett beleegyezése alapján a Szolgáltató a visszatérítésre más fizetési módot is alkalmazhat, de a Felhasználót ebből adódóan semmilyen többletdíj nem terhelheti.
    4. A visszatérítéssel kapcsolatos költségek a Szolgáltatót terhelik.
11. **TARTALOMRA VONATKOZÓ ELŐÍRÁSOK**
    1. A Szolgáltató nem köteles vizsgálni az Online Rádiós Médiatartalom megfelelőségét vagy helyességét és nem köteles ellenőrizni a Weboldalon közzétételre kerülő tartalmakat jogi szempontból. Ennek megfelelően a Szolgáltató nem követi nyomon a továbbított vagy tárolt információkat, a jogellenes tevékenységre utaló tények vagy körülmények aktív feltárására vonatkozó tevékenységet nem fejt ki, illetve ilyen tevékenységeket végző algoritmusokat nem használ.
    2. Ha a Szolgáltató - akár az elérhetővé tétel előtt, akár azt követően - azt észleli, hogy az Online Rádiós Médiatartalom az ÁSZF bármely rendelkezését sérti, úgy jogosult a Hiperlinktárában történő elérhetővé tételt visszautasítani, a már megrendelt elérhetővé tétel teljesítését kártérítési felelősség nélkül azonnali hatállyal felfüggeszteni és a problémás Online Rádiós Médiatartalomra mutató Hiperlinket a Weboldalról eltávolítani, illetve a Szolgáltatási Szerződést azonnali hatállyal felmondani.
    3. A Szolgáltató fenntartja a jogot, hogy az Online Rádiós Médiatartalom a Hiperlinktárában történő elérhetővé tételét – indokolás nélkül - visszautasítsa, amely esetben az Szolgáltatót semmiféle kártérítési kötelezettség nem terheli.
    4. A Szolgáltató semmilyen felelősséget nem vállal azért, ha az Online Rádiós Médiatartalom technikai vagy tőle független egyéb okok miatt nem válik elérhetővé, vagy hibásan jelenik meg a Weboldalon. Ilyen esetben az Online Rádió semmilyen kompenzációra vagy kártérítésre nem tarthat igényt. Az ilyen eseteket a Felek vis maior helyzetnek tekintik, azzal, hogy a Szolgáltató megtesz minden szükséges intézkedést annak érdekében, hogy a Weboldal működése a lehető leghamarabb helyre álljon.
    5. A Weboldal működtetésével kapcsolatos minden döntést a Szolgáltató jogosult meghozni. Az Online Rádió tudomásul veszi, hogy a Weboldal vizuális– és szövegkörnyezetével kapcsolatban semmiféle igényt nem támaszthat a Szolgáltató felé.
    6. A Szolgáltatók – legalább évente egyszer, a tárgyévet követő év március 1-ig – egyértelmű, könnyen érthető és részletes jelentést tesz közzé az adott időszakban végzett tartalommoderálásról.
    7. Ajánlórendszerek működése

A Szolgáltató a Felhasználóknak az éppen hallgatott Online Rádiós Médiatartalomhoz hasonló, illetve korábban kedvencnek jelölt Online Rádiós Médiatartalmat ajánló rendszer működtet a Weboldalon.

1. **HOZZÁSZÓLÁS, VÉLEMÉNY ÍRÁSA**
   1. A Felhasználóknak a Weboldalon beágyazott Facebook oldalán közzétett bejegyzésekhez lehetőségük van nyilvános üzenőfali hozzászólás (komment) rögzítésére.
   2. Ezen hozzászólások tartalmáért, a megadott és közzétett nevek, e-mail címek valóságáért a Szolgáltató nem vállal felelősséget (azokra a Facebook szabályzata vonatkozik), de fenntartja magának a jogot, hogy azokat szűrhesse. A Szolgáltató minden olyan hozzászólást eltávolíthat, mely bántó, trágár jellegű és mások személyiségi jogait, jó ízlését sértheti, nem kapcsolódik az edzéshez, vagy reklámot, promóciót tartalmaz.
   3. A 23.2. pontban foglaltakat megsértő Felhasználót a Szolgáltató jogosult kizárni a hozzászólás lehetőségéből, illetve ennek érdekében jogosult a Szerződés azonnali hatállyal történő megszüntetésére.
2. **SZELLEMI TULAJDONJOGOK (SZERZŐI JOGOK, VÉDJEGY)**

* 1. A Szolgáltató - az Online Rádiós Médiatartalmakat, illetve a Weboldalon közzétett reklámokat kivéve - az összes MyOnlineRadio tartalom kizárólagos tulajdonosa, beleértve az összes szerzői jogot, védjegyet, és egyéb szellemi tulajdonjogokat (pl. szoftver, vizuális felületek, szövegek, grafikák, design elemek, számítógépes kód, online platform, termékek, szoftverek, szolgáltatások, beleértve, de nem kizárólagosan, a mobileszköz-alkalmazásokat és a Szolgáltatások minden egyéb elemét (együttesen: az „Anyagok”).
  2. Az Anyagok Magyarország szerzői jogi, szabadalmi és védjegy törvényei, nemzetközi jogszabályok és egyezmények, valamint minden egyéb vonatkozó szellemi tulajdonjog, valamint a vonatkozó törvények általi védelemben részesülnek. A Szolgáltatásokban található összes anyag és összetevő a MyOnlineRadio vagy leányvállalatai vagy kapcsolt vállalatai és/vagy harmadik fél szellemi tulajdonjogi jogosult tulajdonát képezi. A Szolgáltatásokon megjelenő összes védjegy a MyOnlineRadio vagy leányvállalatai és/vagy harmadik fél szellemi tulajdonjogi tulajdona.
  3. A Weboldal és a Mobil Applikáció, illetve az azokon közzétett valamennyi Anyag szerzői jogvédelem alatt áll, a Szolgáltató írásbeli hozzájárulása nélkül tilos a Weboldalon, illetve Mobil Applikációban megjelenő tartalmak rögzítése, másolása, letöltése, többszörözése, nyilvánossághoz történő továbbközvetítése, más módon való felhasználása, elektronikus tárolása, feldolgozása és értékesítése.
  4. Az Online Rádiós Médiatartalmak szerzői jogi jogosultja az Online Rádió, akitől Szolgáltató a Prémium Szolgáltatás nyújtásához szükséges szerzői jogi engedélyeket beszerezte, a Felhasználónak történő tovább engedélyezés lehetőségével.
  5. A Szerződés megkötésével nem kizárólagos, tovább nem engedélyezhető és nem átruházható, időben a Szerződés időtartamához igazodó felhasználási jogot enged a Felhasználó számára, hogy azon Online Rádiós Médiatartalmat a Prémium Szolgáltatás igénybevételéhez szükséges mértékben saját célra felhasználja, amelyek nem a nyilvánosság bármely tagja számára hozzáférhetőek (ide értve az on demand felhasználásra közzétett médiatartalmak felhasználását is, amikor a nyilvánosság tagjai a hozzáférés helyét és idejét egyénileg választhatják meg), azzal, hogy Felhasználó tudomásul veszi, hogy az Szjt. 26.§ (5a). pontja alapján a Szolgáltató olyan nyilvánosságot elérő szervezetnek minősül, amely csupán a felhasználás technikai eszközeit biztosítja.)
  6. A Weboldalon a Szolgáltató által vagy nevében publikált anyagokhoz (pl. szövegekhez, audiostreamekhez és képekhez) fűződő szerzői-, védjegy- és más szellemi alkotáshoz fűződő jogok jogosultja a Szolgáltató, illetve a vonatkozó jogosult engedélyével jelennek meg a weboldalon.
  7. A Szolgáltatás megrendelésének visszaigazolásával és a díj megfizetésével Felhasználó nem kizárólagos, személyre szóló (nem tovább engedélyezhető), térben korlátlan, időben az előfizetés időtartamára korlátozott jogot szerez a Weboldalon, illetve Mobil Applikációban elérhető Prémium Szolgáltatás igénybevételéhez szükséges azon tartalmakhoz, amelyek nem a nyilvánosság bármely tagja számára hozzáférhetőek.
  8. A Felhasználó tudomásul veszi és kifejezetten elfogadja, hogy az engedély nélküli, jogellenes felhasználás esetén a szerzői jog jogosultját, a Szolgáltatót kötbér illeti meg, továbbá a Szolgáltató a polgári jogi felelősség szabályai szerint kártérítés, sérelemdíj megfizetését és a jogsértéssel elért gazdagodás visszatérítését is követelheti, valamint kezdeményezheti a jogtalan felhasználó büntetőjogi felelősségre vonását.
  9. A Prémium Szolgáltatás jogellenes felhasználása esetén a kötbér összege napi 100.000,-Ft + Áfa, mely összeget a Szolgáltató a jogosulatlan felhasználó részére kiszámláz.
  10. Amennyiben a Szolgáltató tudomást szerez a jogellenes felhasználásról, a fentiek mellett jogosult a Felhasználót a Prémium Szolgáltatás használatától eltiltani vagy a használatot korlátozni. Az eltiltás/korlátozás következtében a Felhasználó által elszenvedett kárért a Szolgáltatót felelősség nem terheli.

1. **A MOBIL APPLIKÁCIÓRA VONATKOZÓ FELHASZNÁLÁSI JOG (LICENSZ)**
   1. A Szolgáltató korlátozott, nem kizárólagos, nem tovább engedélyezhető, visszavonható felhasználási jogot (licenszt) biztosít a Felhasználónak arra, hogy a Mobil Applikációt harmadik féltől származó alkalmazás-áruházból vagy közvetlenül a Weboldalról letöltse és használja, kizárólag tárgykód formátumban és kizárólag személyes használatra, jogszerű célokra.
   2. Ha alkalmazásainkat harmadik féltől származó alkalmazás-áruházból (a továbbiakban: **Alkalmazásszolgáltató**) tölti le, Ön tudomásul veszi és elfogadja, hogy:

* a jelen ÁSZF alapján létrejött szerződés a Szolgáltató és a Felhasználó között, nem pedig az Felhasználó és az Alkalmazásszolgáltató között megkötött megállapodás. A Szolgáltató és az Alkalmazásszolgáltató között a Szolgáltató kizárólagosan felel az Alkalmazásért.
* Az Alkalmazásszolgáltató nem köteles semmilyen karbantartási és támogatási szolgáltatást nyújtani a MyOnlineRadio alkalmazás tekintetében.
* Abban az esetben, ha a MyOnlineRadio alkalmazás nem felel meg a vonatkozó garanciáknak, a Felhasználó (i) értesítheti az Alkalmazásszolgáltatót, és az Alkalmazásszolgáltató visszatérítheti a Felhasználónak az alkalmazások vételárát (ha van ilyen), (ii) a az alkalmazandó jogszabályok által megengedett maximális mértékig az Alkalmazásszolgáltatót semmilyen más jótállási kötelezettség nem terheli az alkalmazásokkal kapcsolatban, és (iii) a jótállási kötelezettség elmulasztásából eredő egyéb igények, veszteségek, kötelezettségek, károk, költségek vagy kiadások a MyOnlineRadio és az alkalmazásszolgáltató között a Szolgáltató felelőssége.
* Az Alkalmazásszolgáltató nem vállal felelősséget az alkalmazásokkal vagy az alkalmazások birtoklásával és használatával kapcsolatos követeléseinek kezeléséért.

1. **A PANASZKEZELÉS RENDJE**
   1. A Szolgáltató célja, hogy valamennyi megrendelést megfelelő minőségben, Felhasználó teljes megelégedettsége mellett teljesítse.
   2. Amennyiben a Felhasználónak mégis valamilyen panasza van a szerződéssel vagy annak teljesítésével kapcsolatban, úgy panaszát szóban vagy írásban, az alábbi telefonon vagy e-mail címen, illetve levél útján is közölheti:

e-mail: info@myonlineradio.hu,

telefon: +36-30/362-2898

levelezési cím: 1024 Budapest, Margit körút 57. 2. em. 5.

* 1. A Szolgáltató a szóbeli panaszt azonnal kivizsgálja és szükség szerint orvosolja. Ha a Felhasználó a panasz kezelésével nem ért egyet, vagy a panasz azonnali kivizsgálása nem lehetséges, a Szolgáltató a panaszról és az azzal kapcsolatos álláspontjáról haladéktalanul jegyzőkönyvet vesz fel és annak egy másolati példányát - legkésőbb az érdemi válasszal egyidejűleg, 30 napon belül - emailben megküldi a Felhasználónak.
  2. A Szolgáltató panaszról felvett jegyzőkönyv másolatát a panasz felvételéről számított három évig köteles megőrizni, és az azt ellenőrző hatóságoknak bemutatni. Egyebekben a szóbeli panasz feldolgozásakor a Szolgáltató az írásbeli panaszra vonatkozó szabályok szerint jár el.
  3. Az írásbeli panaszt a Szolgáltató 30 napon belül írásban kivizsgálja és megválaszolja. A panasz elutasítása esetén a Szolgáltató tájékoztatja Felhasználót az elutasítás indokáról, és a jogorvoslati lehetőségekről. A panaszról felvett jegyzőkönyvet és a válasz másolati példányát öt évig megőrzi a Szolgáltató, és azt az ellenőrző hatóságoknak kérésükre bemutatja.
  4. A Fogyasztó a panaszának elutasítása esetén hatósági eljárást vagy békéltető testület eljárását kezdeményezheti.
  5. Ha a Fogyasztó fogyasztói jogainak megsértését észleli, panasszal fordulhat a lakóhelye szerint illetékes fogyasztóvédelmi hatósághoz. Általános fogyasztóvédelmi hatóságként a kormányhivatalok járnak el, az alábbi elérhetőségeken <http://www.kormanyhivatal.hu/hu/elerhetosegek>
  6. A panasz elbírálását követően a hatóság dönt a fogyasztóvédelmi eljárás lefolytatásáról. A fogyasztóvédelmi hatóség kérelemre, vagy hivatalból fogyasztóvédelmi szempontból vizsgálja a Szolgáltató kereskedelmi gyakorlatát. A Felhasználó egyedi ügyének megoldására a fogyasztóvédelmi hatóság átteszi a kérelmező ügyét az illetékes békéltető testülethez.
  7. A Fogyasztó panaszának elutasítása esetén joga van a lakóhelye vagy tartózkodási helye szerint illetékes békéltető testülethez fordulni, melyek elérhetősége a <http://www.bekeltetes.hu> oldalon található. A békéltető testület eljárása megindításánk a feltétele, hogy azt megelőzően a fogyasztónak minősülő Felhasználó közvetlenül is megkísérelje a Szolgáltatóval panaszának rendezését.
  8. A Felhasználó jogosult követelésének érvényesítésére polgári peres vagy nemperes eljárást kezdeményezni.

1. **ADATVÉDELEM**
   1. Az Adatkezelési Tájékoztató (ezen belül az Általános Adatkezelési Tájékoztató és a Részletes Adatkezelési Tájékoztató) elérhető a fentiekben megjelölt weboldalon és az applikációban.
2. **ZÁRÓ RENDELKEZÉSEK**
   1. A jelen Általános Szerződési Feltételeket a Szolgáltató jogosult egyoldalúan módosítani.
   2. Az Általános Szerződési Feltételekben nem szabályozott kérdésekben a magyar jog az irányadó.

Budapest, 2023.03.06.